**JELGAVAS PILSĒTAS PAŠVALDĪBAS 2013.GADA 28.NOVEMBRA SAISTOŠO NOTEIKUMU Nr.13-50 „GROZĪJUMI JELGAVAS PILSĒTAS PAŠVALDĪBAS 2012.GADA 26.APRĪĻA SAISTOŠAJOS NOTEIKUMOS NR.12-12 „JELGAVAS PILSĒTAS SIMBOLIKA”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums |  Saistošie noteikumi „Grozījumi Jelgavas pilsētas pašvaldības 2012.gada 26.aprīļa saistošajos noteikumos Nr.12-12 „Jelgavas pilsētas simbolika”” (turpmāk – saistošie noteikumi) izstrādāti, pamatojoties uz likuma „Par pašvaldībām” 14.panta trešo daļu, 43.panta trešo daļu, Latvijas Administratīvo pārkāpumu kodeksa 26.panta trešo daļu (redakcijā uz 01.01.2014.), *Euro* ieviešanas kārtības likuma 31.pantu un LR Vides aizsardzības un reģionālās attīstības ministrijas 27.10.2013. vēstuli Nr.17.18-1e/10285. Saistošie noteikumi nepieciešami, lai veiktu latu konvertāciju uz *euro* saskaņā ar Padomes noteikto maiņas kursu un Latvijas Administratīvo pārkāpumu kodeksa 26.panta trešo daļu.Ņemot vērā to, ka Jelgavas pilsētas pašvaldības 2013.gada 26.septembra saistošie noteikumi Nr.13-28 „Grozījumi Jelgavas pilsētas pašvaldības 2012.gada 26.aprīļa saistošajos noteikumos Nr.12-12 „Jelgavas pilsētas simbolika””, kuros veikta latu konvertācija uz *euro* saskaņā ar Padomes noteikto maiņas kursu, ir apstiprināti pirms Latvijas Administratīvo pārkāpumu kodeksa 26.panta trešās daļas grozījumu publicēšanas, kuros maksimālie administratīvie sodi *euro* ir noteikti mazāki, Jelgavas pilsētas pašvaldībai ir jāpielāgo Jelgavas pilsētas pašvaldības 2012.gada 26.aprīļa saistošajos noteikumos Nr.12-12 „Jelgavas pilsētas simbolika” noteiktie maksimālie administratīvie sodi Latvijas Administratīvo pārkāpumu kodeksa 26.panta trešajā daļā noteiktajiem, apstiprinot jaunus grozījumus.  |
| 2. Īss projekta satura izklāsts | Jelgavas pilsētas pašvaldības 2012.gada 26.aprīļa saistošajos noteikumos Nr.12-12 „Jelgavas pilsētas simbolika” noteikto administratīvo sodu konvertācija uz *euro*. |
| 3. Normatīvā akta projekta būtība | Jelgavas pilsētas pašvaldības 2012.gada 26.aprīļa saistošajos noteikumos Nr.12-12 „Jelgavas pilsētas simbolika” noteikto administratīvo sodu konvertācija uz *euro*. |
| 4. Informācija par plānoto projekta ietekmi uz budžetu | Nav ietekmes |
| 5. Normatīvā akta ietekme uz sabiedrību | Ir samazināti maksimālo administratīvo sodu apmēri. |
| 6. Informācija par administratīvajām procedūrām | Saistošo noteikumu izpildi nodrošinās Jelgavas pilsētas pašvaldība. |
| 7. Informācija par konsultācijām ar sabiedrības pārstāvjiem | Konsultācijas ar sabiedrības pārstāvjiem netika veiktas.  |
| 8. Sabiedrības informēšana par normatīvo aktu | Saistošie noteikumi tiks publicēti oficiālajā izdevumā „Latvijas Vēstnesis”, Vides aizsardzības un reģionālās attīstības ministrijas mājas lapā, portālā [www.likumi.lv](http://www.likumi.lv), vietējā laikrakstā „Jelgavas Vēstnesis” un Jelgavas pilsētas mājas lapā [www.jelgava.lv](http://www.jelgava.lv/). |

Jelgavas pilsētas domes priekšsēdētājs A.Rāviņš